Twitter/Frank Warren Boks bo‘yicha o‘rta vazn toifasida jang olib boruvchi britaniyalik bokschi Ahmet Patterson Liam Uilyamsga qarshi Buyuk Britaniya chempionligi uchun o‘tadigan jangni ko‘cha mushtlashuvida olgan jarohati sabab rad etdi. Bu haqda The Guardian nashri xabar bermoqda. «Yugurayotganimda yo‘lda necha odamlarni uchratdim. Ularning yonidan aylanib o‘tmoqchi bo‘ldim, biroq oralaridan bir kishi qo‘liga g‘isht oldi va yuzimga qarab urdi. Shundan so‘ng mushtlashuv boshlanib ketdi. O‘zimni himoya qila boshlaganimdan so‘ng ular qochib ketishdi», — dedi Patterson. 29 yashar bokschi boshi va o‘ng ko‘zidan jarohat olgan. U shu sabab bahsga chiqa olmasligini ma’lum qilgan. Uning o‘rniga vengeriyalik Gabor Gorbiks ringa ko‘tariladi.